آمریکا‌نین پرزیدنتی دونالد ترامپ، ایرانا قارشی ایقتیصادی تحریم‌لری‌نین باشلاماسی‌نین آردین‌دان توئتیر پایلاشدیغی مساژیندا "ایرانلا ایش گؤرن آمریکا ایله ائتمه‌یه‌جک"- دئدی.
ایرانا قارشی تحریملرین ان آغیر تحریملر اولدوغونو دئین دونالد ترامپ، تحریم قانونو نوامبر آییندا آرتیریلاجاغینی دا خاطیرلاتدی.
تحریملر، ایرانین آمریکا دو‌لاری الده ائتمه، دولت ایستیقراضی ساتماسینی، قیزیل و دیگر قیمت‌لی متال‌لار ایله پولاد، آلومینیوم، کؤمور کیمی متال‌لارلا تیجارت ائتمه‌سینه مانع اولور.
تهرانا سیویل هاواجیلیق تحریملری گئری گئتیریلیه جک. تحریملر چرچیوه‌سینده ایرانین یولجو اوچاق‌لاری و اوچاق پارچاسی ایدخا‌لی قارشی‌سی آلینا‌جاق.
پول واحیدی تومن اوستون‌دن اؤلکه خاریجینده باش توتا‌جاق، اهمیت‌لی عملیات‌لارا محدودیت‌لر تطبیق اولونا‌جاق.
بون‌دان باشقا، تحریملردن آمریکایا ایران طرفین‌دن ائدیلن ال اوره تیم خالچا و شام فیستیغی ایخراجی‌نین دا قارشی‌سی کسیلیر.
ایرانین خاریجی بورجونا ایانه ائدیلمه‌سی و ساتین آلینماسینا تحریملر چرچیوه‌سینده قاداغا گتیریلیر.
ترامپ، آمریکانین تحریملره تام رعایت ائدیلمه‌سینی تامین ائتمه‌یه قرارلی اولدوغونو و ایرانلا موناسیبت‌لرینی باشا وورمایان جیدی نتیجه‌لرله قارشی-قارشییا قالاجاغینی وورغولاییب.
ایرانلا آپاریلان نوکلئر سازیشی "فلاکت" کیمی تصویر ائدن و آیریلما قرارینی ساوونان ترامپ، اوّلکی پرزیدنت باراک اوباما طرفین‌دن 2015-جی ایلده اینگیلتره، آلمانیا، فرانسا، روسیا و چین ایله بیرلیکده ایمضا‌لانان نوکلئر موقاویله‌دن آمریکایا 8 می ده چکمیشدی.
